_:nc9506bfe68d84e46b605ca3651d4b8dfxb0
<http://schema.org/articleBody>
"नई दिल्ली. टी20 वर्ल्ड कप के लिए टीम इंडिया (Team India) घोषित की जा चुकी है. युवा विकेटकीपर बल्लेबाज ईशान किशन (Ishan Kishan) और केएल राहुल (KL Rahul) दोनों को 15 सदस्यीय टीम में जगह मिली है. आईपीएल 2021 (IPL 2021) के मुकाबले 19 सितंबर से शुरू हो रहे हैं. इस बीच टीम के पूर्व आक्रामक बल्लेबाज वीरेंद्र सहवाग (Virender Sehwag) ने कहा कि अगर देवदत्त पडिक्कल (Devdutt Padikkal) आईपीएल में अच्छा प्रदर्शन करते हैं तो मैं ईशान और राहुल की जगह उन्हें वर्ल्ड कप टीम में जगह दूंगा. वर्ल्ड कप के मुकाबले 17 अक्टूबर से 14 नवंबर तक यूएई और ओमान में होने हैं.\nवीरेंद्र सहवाग ने न्यूज एजेंसी पीटीआई से कहा कि आईपीएल में सबसे अधिक नजर केएल राहुल, ईशान किशन, देवदत्त पडिक्कल और संजू सैमसन पर रहेगी. उन्होंने कहा, ‘ईशान मेरी पहली पसंद हैं. इसके बाद पडिक्क्ल, राहुल और सैमसन. मैं इन चारों को गौर से देखूंगा. मुझे देवदत्त की बल्लेबाजी पसंद है. अगर मुझे चारो में से एक को चुनना पड़ा मैं उसे ही टीम में जगह दूंगा.’ आईपीएल टीम पंजाब किंग्स के साथ काम कर चुके सहवाग ने कहा कि पडिक्कत यदि आरसीबी के बचे 7-8 मैच में अच्छा प्रदर्शन करते हैं तो उन्हें टी20 वर्ल्ड कप टीम में चुना जा सकता है.\nमिल सकती है टीम में जगह\nवीरेंद्र सहवाग ने कहा कि अगर वह आईपीएल में अच्छा प्रदर्शन करता है तो उसे वर्ल्ड कप के लिए टॉप-ऑर्डर के तौर पर चुना जा सकता है. पडिक्कल ने पिछले सीजन में आरसीबी की ओर से 15 मैचों में 473 रन बनाए थे. इसके बाद उन्होंने घरेलू टूर्नामेंट में भी शानदार प्रदर्शन किया था. हालांकि श्रीलंका में 2 टी20 इंटरनेशनल मैच में देवदत्त पडिक्कल सिर्फ 38 रन बना सके थे.\nयह भी पढ़ें: IPL 2021: मुंबई इंडियंस लगातार तीसरा खिताब जीतने उतरेगी, क्या एमएस धोनी रोक सकेंगे रोहित का विजय रथ?\nयह भी पढ़ें: IND W vs AUS W: वनडे और टी20 दोनों फॉर्मेट की नंबर-1 बल्लेबाज फेल, भारत को मिली हार\nसेलेक्टर्स को प्रभावित करने का मौका\nवीरेंद्र सहवाग ने कहा कि सभी टीमों को न्यूनतम 7 मैच खेलने हैं. इसका मतलब है कि आपके पास अभी भी अपना प्रदर्शन दिखाने का एक मंच बचा हुआ है. उन्होंने कहा कि खिलाड़ी आईपीएल के बचे मैच में अच्छा प्रदर्शन करके सेलेक्टर्स को प्रभावित कर सकते हैं. वे टूर्नामेंट को करीब से देख रहे हाेंगे. आईसीसी के नियम के अनुसार अभी भी टीम में बदलाव किया जा सकता है."
<https://hindi.news18.com/news/sports/cricket-t20-world-cup-he-might-get-into-indias-world-cup-squad-sehwag-names-4-cricketers-to-intently-watch-in-ipl-3749264.html>